****

**Výzva na predloženie ponuky**(ďalej len „Výzva“)

zákazka v rámci zriadeného DNS „ Stavebné, remeselné stavebné, vodoinštalačné, kanalizačné, kúrenárske, elektroinštalačné a elektromontážne práce“ <https://josephine.proebiz.com/sk/tender/36815/summary>

1. **Identifikácia verejného obstarávateľa /obstarávateľa**

Názov: Marianum – Pohrebníctvo mesta Bratislavy

Sídlo: Šafárikovo námestie 3, 811 02 Bratislava

IČO: 17330190

Kontaktná osoba: Ing. Milan Hamala

E-mail: milan.hamala@marianum.sk

(vo@marianum.sk )

Telefón: +421 905 212 445

1. **Všeobecná špecifikácia predmetu zákazky**

Názov zákazky: „Oprava poškodených plôch kamennej dlažby, schodov a obkladov znečistených žltou a modrou farbou po abrazívnom čistení na pamätníku NKP Slavín“

Odkaz na zákazku: <https://josephine.proebiz.com/sk/tender/48378/summary>

**Kategória DNS :**

6. kategória Reštaurátorské práce

**CPV:**

Hlavný slovník:

45454100-5 – Reštaurovanie

Dodatočný kód CPV:

45454000-4 - Obnovovacie práce

45453100-8 - Renovačné práce

90512000-9 - Služby na prepravu odpadu

90513000-6 - Služby na spracovanie a likvidáciu nie nebezpečného odpadu

60000000-8 - Dopravné služby (bez prepravy odpadu)

**Druh:** práca, služba

**Elektronická aukcia:** Nie

**Opis predmetu zákazky :**

Predmetom zákazky je oprava poškodených plôch kamennej dlažby, schodov a obkladov objektu po abrazívnom čistení Národnej kultúrnej pamiatky pamätníka Slavín na ulici Na Slavíne v Bratislave , ktorý bol v roku 2022 znečistený modrou a žltou farbou. Ide o plochy obkladov situované na čelnej fasáde objektu Pamätníka a nástupné plochy schodiska a dlažby na terasách pred čelnou fasádou tohto objektu. Uvedené časti majú výrazne narušený povrch – badateľné sú prebiehajúce úzke pásy, ktoré vznikli pravdepodobne pri nevhodnom procese čistenie týchto povrchov NKP silným prúdom vody.

**Rozsah predpokladaných prác:**

Oprava poškodenej dlažby po abrazívnom čistení a farebné doretušovanie medzi pôvodným a opravovaným materiálom – rozloha v m2: cca 140m2

Materiál: kameň, dlažba

Spracovanie návrhu obnovy týchto narušených prvkov NKP (t.j. plôch kamennej dlažby, schodov a obkladov pamätníka a predmetnej kamennej platne) sa podľa Výzvy na nápravu Krajského pamiatkového úradu uskutoční prostredníctvom zodpovedného špecialistu – kamenára alebo zodpovedného reštaurátora, predloží dokumentáciu KPÚ BA na odsúhlasenie, a následne zrealizuje i obnovu predmetných prvkov NKP.

**Prílohou výzvy na predloženie ponuky je text Výzvy na nápravu KPÚ.**

 **Termín dodania:** do 30.11.2023

1. **Predpokladaná hodnota zákazky**

 9 350,00 EUR bez DPH ( vrátanie nákladov a dopravy do Bratislavy)

1. **Rozdelenie zákazky na časti – nie**
2. **Miesto a čas plnenia predmetu zákazky:**

 **Miesto: Cintorín s pamätníkom Slavín na ulici Na Slavíne, Národná kultúrna pamiatka**

 **Čas: do 30.11.2023**

1. **Obhliadka:** Obhliadka nie je povinná. V prípade záujmu je možná v mieste plnenia zákazky

po telefonickom dohovore. Kontaktná osoba: Jana Jakubičková, +421 903 599 821,

 jana.jakubickova@marianum.sk

1. **Typ zmluvného vzťahu:** Objednávka s VOP
2. **Hlavné podmienky financovania :**

Predmet zákazky bude financovaný z **dotácií Ministerstva vnútra SR** platba na základe faktúry. Faktúra bude mať 30-dňovú lehotu splatnosti odo dňa jej doručenia. Platba bude realizovaná bezhotovostným platobným príkazom. Neposkytuje sa preddavok ani zálohová platba. Výsledná cena časti predmetu zákazky musí zahŕňať všetky náklady uchádzača spojené s poskytnutím požadovaného plnenia predmetu zákazky.

1. **Podmienky účasti uchádzačov:**

Odborná spôsobilosť:

Reštaurovanie môžu pripravovať a vykonávať iba zodpovední reštaurátori – fyzické osoby s príslušnou špecializáciou, ktoré majú spôsobilosť v zmysle §33 ods. 7 písm. b) a c) pamiatkového zákona v nadväznosti na § 5 a § 5a zákona NR SR č. 200/1994 Z.z. o komore reštaurátorov a o výkone reštaurátorskej činnosti jej členov v znení neskorších predpisov.

***V rámci prípravy reštaurovania zabezpečí správca spracovanie reštaurátorskej dokumentácie, stupeň: správa z reštaurátorského výskumu a návrh na reštaurovanie prostredníctvom zodpovedných fyzických osôb – reštaurátorov s príslušnou špecializáciou podľa podmienky č. 2 rozhodnutia.*** Uvedený stupeň reštaurátorskej dokumentácie je potrebné po formálnej a obsahovej stránke vypracovať v súlade s § 5 ods. 2 Vyhlášky Ministerstva kultúry SR č. 231/2014 Z.z. (ktorou sa mení Vyhláška Ministerstva kultúry SR č. 253/2010 Z.z., ktorou sa vykonáva zákon č. 49/2002 Z.z. o ochrane pamiatkového fondu v znení neskorších predpisov).

1. **Komunikácia a vysvetľovania:**

Komunikácia medzi verejným obstarávateľom a záujemcami/uchádzačmi sa uskutočňuje v štátnom (slovenskom) jazyku výhradne prostredníctvom IS JOSEPHINE prevádzkovaného na elektronickej adrese: https://josephine.proebiz.com/sk/. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

Každý hospodársky subjekt/záujemca má možnosť registrovať sa do systému JOSEPHINE.

1. **Predkladanie ponúk:**

**Lehota: 27.10.2023 do 10:00 hod.**

**Spôsob:** prostredníctvom systému JOSEPHINE na adrese:

<https://josephine.proebiz.com/sk/tender/48378/summary>

Ponuka sa považuje za doručenú až momentom jej doručenia (nie odoslania) verejnému obstarávateľovi v systéme Josephine. Ponuka uchádzača predložená po uplynutí lehoty na predkladanie ponúk nebude zaradená do vyhodnocovania.

Len tým dodávateľom, ktorí boli zaregistrovaní v DNS je možné zasielať výzvu na predloženie ponuky a teda majú právo na predloženie ponuky. V momente po vyhlásení jednotlivej konkrétnej zákazky sa nezaradení dodávatelia nevedia už uchádzať o vyhlásenú zákazku, avšak po ich zaradení im verejný obstarávateľ bude môcť zaslať výzvu na predloženie ponuky do ďalšej vyhlásenej zákazky. To znamená, že do DNS je možné zasielať žiadosť o zaradenie v priebehu celého jeho trvania, avšak výzvu ku konkrétnej jednotlivej zákazke môže takémuto dodávateľovi verejný obstarávateľ zaslať až po jeho zaradení, a nie je možné dodatočne niekoho zaradiť do už vyhlásenej zákazky

1. **Obsah ponuky :**

Ponuka musí obsahovať riadne vyplnené a podpísané:

1. Návrh na plnenie kritéria pre predmet zákazky (podľa prílohy č.1)
2. Doklady preukazujúce odbornú spôsobilosť

Odporúčaný formát predkladaných dokladov je „PDF“, doklady sa predkladajú vo forme naskenovaných dokumentov.

1. **Kritériá na vyhodnotenie ponúk:**

Kritériom na vyhodnotenie ponúk je najnižšia celková cena v EUR bez DPH.

Celková cena za predmet zákazky musí obsahovať všetky náklady súvisiace s predmetom zákazky.

V prípade rovnosti ponukových cien viacerých ponúk umiestnených na prvom mieste budú vyzvaní tí uchádzači, ktorí ponúkli najnižšiu cenu, aby v lehote nie kratšej ako jeden pracovný deň, upravili smerom nadol svoju cenu, prípadne potvrdili jej aktuálnu výšku. Úspešným sa stane uchádzač s najnižšou cenou po uplynutí danej lehoty. Uvedený postup môže verejný obstarávateľ opakovať.

1. **Ďalšie informácie:**
2. SW Josephine/EVO zostaví poradie ponúk uchádzačov na základe vyhodnotenia návrhov na plnenie kritéria. Následne sa vyhodnotí ponuka uchádzača, ktorý sa umiestnil na prvom mieste v poradí, splnenie požiadaviek na predmet zákazky. Ak dôjde k vylúčeniu ponuky, vyhodnotí sa následne splnenie požiadaviek na predmet zákazky u ďalšieho uchádzača tak, aby uchádzač umiestnený na prvom mieste v novo zostavenom poradí spĺňal požiadavky na predmet zákazky.
3. Verejný obstarávateľ po vyhodnotení ponúk a po odoslaní všetkých oznámení o vylúčení uchádzača bezodkladne písomne oznámi všetkým dotknutým uchádzačom výsledok vyhodnotenia ponúk vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile, a to v súlade s § 55 ZVO.
4. Verejný obstarávateľ si vyhradzuje právo neprijať žiadnu ponuku, O takomto postupe budú uchádzači informovaný
5. Uchádzačom v prípade neúspešnej ponuky nevzniká žiadny nárok na úhradu nákladov, ktoré im vznikli pri príprave a predkladaní ponúk.

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
|  |  |  |  |  |  |  |  |

**Prílohy:**

Príloha č. 1 - Cenová ponuka

Príloha č. 2 - Vzor objednávky